hu en en hu sk hu hu hu hu de en sk hu hu hu hu de hu hu hu hu en hu hu de hu hu hu hu hu hu hu hu en hu hu hu hu hu en hu en hu hu hu hu hu hu de hu hu uk hu hu en hu hu en sk hu en sk hu hu fr hu
Sokak vészelték át a karanténidőszakot növények mellett - Hamu és Gyémánt
növények karantén stresszoldás szobanövény növény koronavírus-járvány otthon
Lakótárs vagy kutya helyett sokan növényekkel oldották meg a magányos hónapokat.
990 ember részvételével végeztek felmérést az Egyesült Államokban olyan növénytartók között, akik március után vásároltak maguknak különböző növényeket – 12%-uk ekkor vette meg magának első cserepes társát. A megkérdezettek különböző okok miatt szereztek be növényeket. A többség egyszerű, dekoratív célokból, otthona megszépítéséért (65%), mások az étkezőasztalra szánták (57%) vagy csak szimplán figyelemelterelés céljából (54%) és a szabadban töltött idő (49%) miatt vásárolták őket.
Az biztos, hogy a „zöldülés" sokaknak segített a feszültség enyhítésére: a megkérdezettek több mint negyedének nagy mértékben csökkentette a stresszt a kertészkedés, 43%-ukban pedig mérsékelten csökkent.
Elsőre furcsának tűnhet, de voltak, akiknek az is segítséget nyújtott, hogy beszélgetett a növényeivel. Azok, akik ezt beismerték több mint háromszor nagyobb valószínűséggel mondták, hogy stresszmentesebbek lettek a karantén alatt.
A felmérés résztvevői átlagosan 124,5 dollárt, azaz nagyjából 45 ezer forintot költöttek növényekre.
A növények bizonyítottan segítenek
Annak ellenére, hogy a fenti kutatás nem tudományos alapokon nyugszik, nem tér el az eddigi eredményektől. Egy 2019-ben megjelent tanulmány szerint a növények csökkenthetik a stresszt és a szorongást munka közben.
A kutatók 63, teljes munkaidőben dolgozó embert vizsgáltak Japánban, ahol háromperces szünetet tarthattak, ha fáradtnak érezték magukat, és egy ottani szobanövényt gondozhattak a pihenőidő alatt.
Körülbelül egy hónap elteltével a résztvevők több mint egynegyedénél csökkent a pulzusszám és a szorongás.
„A kedvenc növény kiválasztásával és gondozásával járó felelősség a résztvevőből egy bizonyos fokú szeretett váltott ki a növénye iránt. A jelek szerint az enyhe kötődés kialakulása hozzájárult a résztvevők jobb teljesítményéhez. Ez az enyhe, de értelmes érzelmi részvétel fenntarthatja az érdeklődést a munkában"
– állítják a kutatók.
Számtalan tanulmány készült a szobanövények egészségügyi előnyeiről is. Különösen jól tisztítják a levegőt, ami jobb levegőminőséget és jobb légzést jelent az otthonokban.
Tehát teljesen mindegy, miért vásárolunk otthonra növényt, csak előnyünk származhat belőle. Ráadásul a kutatók azt is megerősítették, hogy attól sem kell tartani, hogy súlyos lelki traumánk lesz, ha elhal egy-egy szobadísz.
növények karantén stresszoldás szobanövény növény koronavírus-járvány otthon
Related Articles From Your Site
Szürreális festmények arc nélküli női alakokkal - Hamu és Gyémánt ›
Így nevelhetsz növényeket minimális erőbefektetéssel - Hamu és ... ›
Higgyünk a szemünknek: a levitáló virágkaspó létezik - Hamu és ... ›
Önmagát öntöző virágcserép - Hamu és Gyémánt ›
A NASA inspirálta a növény-termesztő szerkezetet - Hamu és Gyémánt ›
Még nincs vége: több élelmiszer is drágul októbertől
Az ősz legnagyobb sztárja: mézes cékla
6 udvariasnak tűnő, de valójában kellemetlen szokás a baráti vacsoraesteken
Szakértők szerint ezt a 4 dolgot kell betartanunk az igazi megtalálásához
Erzsébet királynő ezt a titkos jelet használta, ha távozni akart valahonnan